title: 2013/68/EU: Neuvoston päätös, annettu 28 päivänä tammikuuta 2013 , alueiden komitean belgialaisen jäsenen ja belgialaisen varajäsenen nimeämisestä

text:
               1.2.2013

               FI

               Euroopan unionin virallinen lehti

               L 32/16

         NEUVOSTON PÄÄTÖS,
   annettu 28 päivänä tammikuuta 2013,
   alueiden komitean belgialaisen jäsenen ja belgialaisen varajäsenen nimeämisestä
   (2013/68/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Belgian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Jos CHABERTin toimikauden päätyttyä.

               (3)

               Yksi alueiden komitean varajäsenen paikka vapautuu, kun Jean-Luc VANRAES on nimetty alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Jean-Luc VANRAES, Brussels Volksvertegenwoordiger in het Brussels Hoofdstedelijk Parlement,

                     ja

               b)

               varajäseneksi:

                           —

                           Brigitte GROUWELS, Minister van het Brussels Hoofdstedelijk Gewest.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 28 päivänä tammikuuta 2013.

            Neuvoston puolesta

            Puheenjohtaja

         S. COVENEY

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2011/559/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka V – Tilintarkastustuomioistuin

text:
               27.9.2011

               FI

               Euroopan unionin virallinen lehti

               L 250/93

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka V – Tilintarkastustuomioistuin
   (2011/559/EU)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2009 (1),
   ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0215/2010) (2),
   ottaa huomioon tilintarkastustuomioistuimen vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),
   ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0138/2011),

               1.

               myöntää tilintarkastustuomioistuimen pääsihteerille vastuuvapauden tilintarkastustuomioistuimen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.
    ---documentbreak---

               27.9.2011

               FI

               Euroopan unionin virallinen lehti

               L 250/94

         EUROOPAN PARLAMENTIN PÄÄTÖSLAUSELMA
   10. toukokuuta 2011,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka V – Tilintarkastustuomioistuin
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2009 (1),
   ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0215/2010) (2),
   ottaa huomioon tilintarkastustuomioistuimen vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),
   ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan mietinnön (A7-0138/2011),

               1.

               panee merkille, että vuonna 2009 tilintarkastustuomioistuimella oli käytettävissään maksusitoumusmäärärahoja yhteensä 188 000 000 euroa (vuonna 2008: 133 000 000 euroa; vuonna 2007: 122 000 000 euroa) ja että niiden käyttöaste oli 92,19 prosenttia eli alle muiden toimielinten keskiarvon (97,69 prosenttia);

               2.

               muistuttaa, että varainhoitovuonna 2009 tilintarkastustuomioistuimen tilit tarkasti (vuosien 2008 ja 2007 tapaan) ulkoinen yritys, PricewaterhouseCoopers, joka teki seuraavat päätelmät:

                           a)

                           varainhoitovuoden 2009 tilien oikeellisuudesta yritys totesi, että ”tilinpäätös antaa näkemyksemme mukaan oikean ja riittävän kuvan Euroopan tilintarkastustuomioistuimen taloudellisesta asemasta 31. päivältä joulukuuta 2009 sekä sen toiminnan tuloksista ja rahavirroista päättyneeltä varainhoitovuodelta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002, kyseisen neuvoston asetuksen soveltamista koskevista yksityiskohtaisista säännöistä 23 päivänä joulukuuta 2002 annetun komission asetuksen (EY, Euratom) N:o 2342/2002 ja Euroopan tilintarkastustuomioistuimen kirjanpitosääntöjen mukaisesti”; ja

                           b)

                           tilintarkastustuomioistuimelle myönnettyjen taloudellisten resurssien käytöstä sekä voimassa olevien valvontamenettelyjen riittävyydestä varainhoitovuonna 2009 yritys totesi, että ”tarkastuksessa tietoomme ei ole tullut seikkoja, jotka antaisivat aiheen uskoa, että kaikilta olennaisilta osin ja edellä mainittujen kriteerien perusteella: a) tilintarkastustuomioistuimelle kohdennettuja varoja ei olisi käytetty aiottuihin tarkoituksiin, b) käytössä olevilla valvontamenettelyillä ei saataisi tarvittavia takuita siitä, että rahoitustoimet ovat sovellettavien sääntöjen ja säännösten mukaisia”;

               3.

               pitää tilintarkastustuomioistuimen kaudella 2009–2012 soveltamaa tarkastusstrategiaa myönteisenä ja kannattaa sen ensisijaisia tavoitteita (tarkastusten kokonaisvaikutuksen lisääminen ja toiminnan tehostaminen hyödyntämällä resursseja parhaalla mahdollisella tavalla); edellyttää tilintarkastustuomioistuimen raportoivan toimista, joihin se on ryhtynyt tarkastusstrategian toteuttamiseksi, sekä osoittavan edistymisensä tällä saralla keskeisten tulosindikaattoreiden ja erityisesti vuonna 2010 käyttöön otettujen keskeisten tulosindikaattoreiden 1–4 avulla; on erityisen tyytyväinen aikeeseen julkaista erityiskertomuksiin liittyviä seurantaraportteja niiden vaikutuksen tehostamiseksi;

               4.

               pitää keskeisiin tulosindikaattoreihin 5, 6 ja 7 vuodesta 2008 vuoteen 2009 tehtyjä parannuksia myönteisinä ja panee tyytyväisenä merkille, että tilintarkastustuomioistuin on saavuttanut keskeisiä tulosindikaattoreita 8 ja 9 koskevat tavoitteensa; toteaa, että tilintarkastustuomioistuin ei saavuttanut keskeistä tulosindikaattoria 10 koskevaa tavoitettaan, että koulutuspäivien määrä laski vuonna 2009 vuoden 2008 kymmenestä yhdeksään ja että tarkastajien ammatilliseen koulutukseen (kielikoulutusta lukuun ottamatta) varattujen päivien määrä laski seitsemästä neljään, mikä ei vastaa kansainvälisen tilintarkastajaliiton ohjeistusta (40 tuntia / 5 päivää);

               5.

               ottaa huomioon, että tilintarkastustuomioistuimen laatimien kertomusten määrä on kasvanut huomattavasti ja etenkin on noussut erityiskertomusten määrä (12:sta 18:aan) ja erityisvuosikertomusten määrä (29:stä 37:ään), kun taas lausuntojen määrä on laskenut; edellyttää, että tilintarkastustuomioistuimen erityiskertomusten perustana olevat toiminnantarkastukset edesauttavat sen pääasiallista tehtävää, joka on unionin varainhoidon tarkastaminen;

               6.

               on huolissaan tilintarkastustuomioistuimen erillisvirastoja koskeviin erityisvuosikertomuksiin sisältyvien yksityiskohtaisten tietojen vähenemisestä; kannustaa tilintarkastustuomioistuinta sisällyttämään erillisvirastoja koskeviin kertomuksiinsa tulevaisuudessa kattavampia tietoja etenkin sisäisten tarkastajien kertomusten päätelmistä;

               7.

               pitää myönteisenä, että tilintarkastustuomioistuin arvioi varainhoitovuotta 2009 koskevaa vuosikertomusta valmistellessaan perusteellisesti tuomioistuimen, Euroopan oikeusasiamiehen ja Euroopan tietosuojavaltuutetun valvontajärjestelmiä ja tarkasteli arviota varten henkilöresursseja ja muita hallintomenoja koskevista maksuista poimittua täydentävää otosta;

               8.

               kannustaa tilintarkastustuomioistuinta jatkamaan ja laajentamaan tätä käytäntöä sekä erityisesti harkitsemaan neuvoston valvontajärjestelmien perusteellista arviointia; kannustaa lisäksi tilintarkastustuomioistuinta harkitsemaan uusia ja innovatiivisia tapoja, kuten vuosien 2009–2012 tarkastusstrategiassa mainittuja uusia tuotteita, tilien tarkastamiseksi ja kartoittamaan samalla mahdollisuuksia kohentaa tarkastustyön tuloksia ja vaikuttavuutta entisestään;

               9.

               katsoo, että tilintarkastustuomioistuimen ja parlamentin välistä yhteistyötä voitaisiin lujittaa virtaviivaistamalla työskentelymenetelmiä ja toimintatapoja ja lisäämällä entisestään synergiaa näiden kahden toimielimen välillä; panee tässä mielessä tyytyväisenä merkille toimet, joita tilintarkastustuomioistuin on toteuttamassa uudistaakseen sekä parantaakseen jatkuvasti omaa rooliaan, ottaen huomioon, että parlamentti on pyytänyt sitä laajentamaan ja syventämään arviointiensa ja tarkastustensa vaikutusta, parantamaan tarjoamiensa tietojen vaikuttavuutta ja hyödynnettävyyttä ja kehittämään järjestelmiensä ja menettelyjensä luotettavuutta; odottaa mielenkiinnolla uutta vertaisarviointia, jonka tilintarkastustuomioistuin aikoo toteuttaa vuonna 2011 (kolme vuotta vuonna 2008 toteutetun myönteisen vertaisarvioinnin jälkeen); ilmoittaa tässä yhteydessä parlamentin aikeesta laatia valiokunta-aloitteinen mietintö tilintarkastustuomioistuimelle mahdollisesti ehdotettavista parannuksista täysin vakuuttuneena siitä, että tämä voidaan toteuttaa tiiviissä yhteistyössä tilintarkastustuomioistuimen kanssa;

               10.

               panee merkille, että tilintarkastustuomioistuin otti vuonna 2009 palvelukseensa 112 työntekijää (69 virkamiestä, 14 väliaikaista toimihenkilöä ja 29 sopimussuhteista toimihenkilöä) ja että avoimina olevien virkojen määrä vuoden 2009 lopulla (49) oli selvästi pienempi kuin vuoden 2008 lopulla (68); pitää myönteisenä, että tilintarkastustuomioistuimen palvelukseenottomenettelyn viivästymät ovat vähentyneet;

               11.

               pitää myönteisenä, että tilintarkastustuomioistuimen henkilöstön sukupuolijakauma on parantunut tasaisesti ja epäsuhta on pienentynyt etenkin avustajien, yksikönpäälliköiden ja johtajien kohdalla;

               12.

               panee merkille, että vuotta 2009 koskeva tilintarkastustuomioistuimen sisäisen tarkastajan kertomus oli suurelta osin myönteinen; suhtautuu tässä yhteydessä myönteisesti siihen, että suurin osa sisäisen tarkastajan tekemistä suosituksista on hyväksytty ja otettu huomioon korjaavissa toimintasuunnitelmissa;

               13.

               suhtautuu myönteisesti menestyksekkäästi jatkuneeseen toimielinten koulutusyhteistyöhön Euroopan unionin henkilöstökoulutuskeskuksen ja tuomioistuimen kanssa;

               14.

               panee merkille, että tilintarkastustuomioistuimen työjärjestystä tarkistettiin vuonna 2010, ja kehottaa tilintarkastustuomioistuinta arvioimaan, miten muutokset ovat vaikuttaneet sen vuotuiseen toimintakertomukseen;

               15.

               palauttaa mieliin jäsenten taloudellisia etuja koskevista ilmoituksista, että tilintarkastustuomioistuimen menettelysääntöjen mukaan tilintarkastustuomioistuimen jäsenet toimittavat ilmoituksen taloudellisista eduistaan tilintarkastustuomioistuimen presidentille, joka säilyttää niitä luottamuksellisesti ja varmistaa, että kyseisiä ilmoituksia ei julkaista; vahvistaa kantansa, jonka mukaan avoimuuden vuoksi kaikkien unionin toimielinten jäsenten taloudellisista eduistaan antamien ilmoitusten olisi oltava saatavilla Internetissä julkisessa rekisterissä, ja kehottaa tilintarkastustuomioistuinta ryhtymään tältä osin tarvittaviin toimiin ja mukauttamaan taloudellisia etuja koskevia sääntöjään siten, että ne perustuvat soveltuvin osin komission jäsenten toimintasääntöjen uuteen luonnokseen;

               16.

               muistuttaa, että tilintarkastustuomioistuimen perusarvoja ovat riippumattomuus, rehellisyys, puolueettomuus, vankka osaaminen ja korkea ammatillinen osaaminen, ja katsoo, että tiedotusvälineissä olleet uutiset antavat aihetta pohdintaan; muistuttaa myös, että vertaisarviointikertomusta esitellessään tilintarkastustuomioistuimen presidentti ilmoitti, että uusi vertaisarviointi toteutettaisiin kolmen vuoden kuluttua; kehottaa tilintarkastustuomioistuinta esittämään uuden vertaisarvioinnin tulokset parlamentin asiasta vastaavalle valiokunnalle, jotta nämä arvot ja varsinkin tilintarkastustuomioistuimen objektiivisuus, puolueettomuus ja korkea ammatillinen osaaminen saavat jälleen vahvistuksen;

               17.

               antaa tilintarkastustuomioistuimelle tunnustusta sen vuotuisen toimintakertomuksen laadusta;

               18.

               panee merkille, että virkamatkoista jäsenvaltioiden ulkopuolelle ei vuonna 2009 raportoitu aiempien vuosien tapaan maakohtaisesti.

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.


title: 2012/55/Euratom: Komission päätös, annettu 2 päivänä maaliskuuta 2011 , Euroopan atomienergiayhteisön ja Australian hallituksen välisen ydinenergian rauhanomaista käyttöä koskevan yhteistyösopimuksen tekemisestä

text:
               1.2.2012

               FI

               Euroopan unionin virallinen lehti

               L 29/3

         KOMISSION PÄÄTÖS,
   annettu 2 päivänä maaliskuuta 2011,
   Euroopan atomienergiayhteisön ja Australian hallituksen välisen ydinenergian rauhanomaista käyttöä koskevan yhteistyösopimuksen tekemisestä
   (2012/55/Euratom)
   EUROOPAN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon neuvoston hyväksynnän,
   sekä katsoo seuraavaa:
   Euroopan atomienergiayhteisön ja Australian hallituksen välinen ydinenergian rauhanomaista käyttöä koskeva yhteistyösopimus olisi tehtävä,
   ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan atomienergiayhteisön puolesta Euroopan atomienergiayhteisön ja Australian hallituksen välinen ydinenergian rauhanomaista käyttöä koskeva yhteistyösopimus. Sopimuksen teksti on tämän päätöksen liitteenä.
   2 artikla
   Valtuutetaan komission puheenjohtaja tai energia-asioista vastaava komission jäsen allekirjoittamaan sopimus ja toteuttamaan kaikki tarvittavat toimet, joita tämän Euroopan atomienergiayhteisön puolesta tehtävän sopimuksen voimaantulo edellyttää.

      Tehty Brysselissä 2 päivänä maaliskuuta 2011.

            Komission puolesta

         Günther OETTINGER

            Komission jäsen


title: 2007/803/EY: Komission päätös, tehty 6 päivänä joulukuuta 2007 , päätösten 2005/731/EY ja 2005/734/EY muuttamisesta niiden soveltamisajan pidentämisen osalta (tiedoksiannettu numerolla K(2007) 5887) (ETA:n kannalta merkityksellinen teksti)

text:
               8.12.2007

               FI

               Euroopan unionin virallinen lehti

               L 323/42

      KOMISSION PÄÄTÖS,
   tehty 6 päivänä joulukuuta 2007,
   päätösten 2005/731/EY ja 2005/734/EY muuttamisesta niiden soveltamisajan pidentämisen osalta
   (tiedoksiannettu numerolla K(2007) 5887)
   (ETA:n kannalta merkityksellinen teksti)
   (2007/803/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 10 artiklan 4 kohdan,
   sekä katsoo seuraavaa:

               (1)

               Luonnonvaraisten lintujen lintuinfluenssan valvontaa koskevista lisävaatimuksista 17 päivänä lokakuuta 2005 tehdyn komission päätöksen 2005/731/EY (2) ja bioturvallisuustoimenpiteistä influenssavirus A:n alatyypin H5N1 aiheuttaman erittäin patogeenisen lintuinfluenssan tarttumisvaaran vähentämiseksi luonnonvaraisista linnuista siipikarjaan ja muihin vankeudessa pidettäviin lintuihin sekä varhaisen havaitsemisen järjestelmästä erityisen vaaralle alttiilla alueilla 19 päivänä lokakuuta 2005 tehdyn komission päätöksen 2005/734/EY (3) voimassaolo päättyy 31 päivänä joulukuuta 2007.

               (2)

               Alatyyppiä H5N1 olevan erittäin patogeenisen lintuinfluenssan taudinpurkauksia on kuitenkin vastikään esiintynyt yhteisössä siipikarjassa ja luonnonvaraisissa linnuissa ja taudinpurkauksia esiintyy edelleen kolmansissa maissa, minkä vuoksi on aiheellista pidentää kyseisten päätösten voimassaoloa.

               (3)

               Päätöksiä 2005/731/EY ja 2005/734/EY olisi sen vuoksi muutettava.

               (4)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2005/731/EY 4 artiklassa päivämäärä ”31 päivään joulukuuta 2007” päivämäärällä ”31 päivään joulukuuta 2008”.
   2 artikla
   Korvataan päätöksen 2005/734/EY 4 artiklassa päivämäärä ”31 päivään joulukuuta 2007” päivämäärällä ”31 päivään joulukuuta 2008”.
   3 artikla
   Tämä päätös on osoitettu kaikille jäsenvaltioille.

      Tehty Brysselissä 6 päivänä joulukuuta 2007.

            Komission puolesta

         Markos KYPRIANOU

            Komission jäsen

      (1)  EYVL L 224, 18.8.1990, s. 29. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2002/33/EY (EYVL L 315, 19.11.2002, s. 14).

      (2)  EUVL L 274, 20.10.2005, s. 93. Päätös sellaisena kuin se on viimeksi muutettuna päätöksellä 2007/105/EY (EUVL L 46, 16.2.2007, s. 54).

      (3)  EUVL L 274, 20.10.2005, s. 105. Päätös sellaisena kuin se on viimeksi muutettuna päätöksellä 2007/105/EY.


title: 2013/586/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/261

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2011
   (2013/586/EU)
   EUROOPAN PARLAMENTTI, joka

               —

               ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2011 sekä keskuksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (4) ja erityisesti sen 15 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0071/2013),

               1.

               myöntää Euroopan huumausaineiden ja niiden väärinkäytön seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 123.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 376, 27.12.2006, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2011 sekä keskuksen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (4) ja erityisesti sen 15 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0071/2013),

                  A.

                  ottaa huomioon, että Lissabonissa sijaitseva Euroopan huumausaineiden ja niiden väärinkäytön seurantakeskus, jäljempänä ’keskus’, perustettiin neuvoston asetuksella (ETY) N:o 302/93 (6);

                  B.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että keskuksen varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  C.

                  ottaa huomioon, että parlamentti myönsi 10. toukokuuta 2012 keskuksen johtajalle vastuuvapauden keskuksen talousarvion toteuttamisesta varainhoitovuonna 2010 (7) ja vastuuvapauspäätökseen liitetyssä päätöslauselmassa se muun muassa

                              —

                              kehotti keskusta ryhtymään välittömiin toimiin maksumäärärahojen toteutumisasteen nostamiseksi tulevaisuudessa ja tiedottamaan vastuuvapauden myöntävälle viranomaiselle saavutetusta edistyksestä,

                              —

                              kehotti keskusta vakiinnuttamaan varainhoitokäytäntönsä; katsoi, että huumausaineisiin liittyvät kysymykset olisi tuotava asianmukaisesti esiin uudessa monivuotisessa rahoituskehyksessä (2014–2020),

                              —

                              kehotti keskusta panemaan viipymättä täytäntöön sisäisen tarkastuksen esittämät viisi erittäin tärkeää suositusta ja tiedottamaan vastuuvapauden myöntävälle viranomaiselle edistymisestään tässä asiassa;

                  D.

                  ottaa huomioon, että keskuksen kokonaistalousarvio varainhoitovuodeksi 2011 oli 16 274 205,07 euroa, kun se oli 15 900 323 euroa vuonna 2010, mikä merkitsee 2,35 prosentin lisäystä;

                  E.

                  ottaa huomioon, että unionin maksuosuus keskuksen talousarvioon vuonna 2011 oli 15 400 000 euroa;

                  F.

                  toteaa, että vuoden 2011 tuloslaskelma oli 203 404,85 euroa tappiollinen;

         Talousarvio- ja varainhallinto

                  1.

                  toteaa, että vuotuisen toimintakertomuksen mukaan keskuksen talousarvio- ja varainhallinnon seurauksena talousarvion maksusitoumus- ja maksumäärärahoista käytettiin lähes 100 prosenttia seuraavasti:

                              —

                              osasto 1: 99,92 prosenttia sitoumuksista ja 99,40 prosenttia maksumäärärahoista;

                              —

                              osasto 2: 99,49 prosenttia sitoumuksista ja 90,08 prosenttia maksumäärärahoista; ja

                              —

                              osasto 3: 97,18 prosenttia sitoumuksista ja 99,86 prosenttia maksumäärärahoista;

                  2.

                  panee merkille, että lopullisen tilinpäätöksensä mukaan keskuksen talousarvio perustuu seuraaviin tulonlähteisiin:

                              —

                              komission maksama tuki keskukselle, 15 400 000 euroa;

                              —

                              Norjan maksama osuus osallistumisestaan keskuksen toimintaan, 379 934,67 euroa;

                              —

                              käyttötarkoitukseensa sidottuja tuloja liittymistä valmistelevasta tukivälineestä 400 000 euroa;

                  3.

                  panee vuotuisen toimintakertomuksen perusteella merkille, että hankintoja ja sopimuksia koskevat prosessit arvioitiin vuonna 2011; panee merkille keskuksen ilmoituksen, jonka mukaan se on kehittänyt toimia arvioinnin tulosten perusteella, ja että näitä toimia ovat i) tarjouskilpailujen rationalisointi ja neuvottelumenettelyjen vähentäminen, ii) erityistoimenpiteiden täytäntöönpano sopimusten asianmukaisen toteuttamisen varmistamiseksi ja iii) tarjouskilpailujen toimittaminen aikaisemmin kuin vuonna 2010;

                  4.

                  panee merkille tilintarkastustuomioistuimen huomautukset, jotka koskevat keskukselle käyttämättömistä toimistotiloista aiheutuvia noin 275 000 euron kustannuksia; ottaa huomioon keskuksen vastauksen, jonka mukaan se ”pyrkii ratkaisemaan tilanteen”; pyytää ajantasaisia ja tarkkoja tietoja tilanteen kehityksestä; vaatii, että asia selvitetään pikaisesti;

         Toiminnan tuloksellisuus

                  5.

                  toteaa, että vuotuisen toimintakertomuksen mukaan keskus alkoi vuonna 2011 toteuttaa analyyttista kustannuslaskentaa osana pyrkimystään kehittää yhdennetty järjestelmä toimintoperusteista johtamista ja budjetointia varten; toteaa myös, että keskus lisäsi valmiuksiaan parantaa suunnittelu- ja valvontajärjestelmäänsä edelleen kiinnittäen erityistä huomiota tulosindikaattoreiden kehittämiseen, ja toteaa, että indikaattoreita on tarkoitus parantaa edelleen vuosien 2013–2015 ohjelmakautta varten;

                  6.

                  panee merkille, että komissio käynnisti vuonna 2011 keskuksen kolmannen ulkopuolisen arvioinnin asetuksen (EY) N:o 1920/2006 23 artiklan mukaisesti ja että arvioinnin oli tarkoitus valmistua vuonna 2012; kehottaa keskusta tiedottamaan vastuuvapauden myöntävälle viranomaiselle edellä mainitun ulkopuolisen arvioinnin sisältämien suositusten perusteella toteutetuista toimenpiteistä;

         Määrärahasiirrot varainhoitovuodelta toiselle

                  7.

                  panee huolestuneena merkille tilintarkastustuomioistuimen havainneen 51 tapausta (yhteisarvo 90 053 euroa), joissa vuodelle 2012 siirretyt määrärahat eivät liittyneet olemassa oleviin oikeudellisiin sitoumuksiin, jolloin sitoumukset olisi pitänyt purkaa ja maksaa takaisin komissiolle vuoden 2011 loppuun mennessä; toteaa, että keskus aloitti prosessin liian myöhään, ja näin ollen tietojärjestelmästä johtuvien rajoitteiden vuoksi varat pysyvät jäädytettyinä vuoden verran ja ne vapautetaan ja maksetaan takaisin vasta vuoden 2012 lopussa; pyytää keskusta parantamaan suunnitteluaan, jotta vastaavilta tilanteilta vältytään tulevaisuudessa;

         Sijainti

                  8.

                  toteaa, että tilintarkastustuomioistuimen kertomuksen mukaan keskukselle aiheutuu nykyisin noin 275 000 euron vuotuiset kulut käyttämättömistä toimistotiloista, jotka sijaitsevat sen entisessä rakennuksessa ja uudessa keskustoimipaikassa; kehottaa keskusta jatkamaan yhdessä komission ja kansallisten viranomaisten kanssa pyrkimyksiään löytää asianmukaiset ratkaisut käyttämättömille toimistotiloille sekä pitämään vastuuvapauden myöntävä viranomainen ajan tasalla tilanteen kehittymisestä;

         Käteisvarojen hoito

                  9.

                  panee huolestuneena merkille tilintarkastustuomioistuimen havainnon, jonka mukaan keskus ei ole vielä vahvistanut ja pannut täytäntöön käteisvaroihin sovellettavia toimintatapoja, joiden tarkoituksena on minimoida ja hajauttaa taloudellinen riski samalla, kun pyritään kerryttämään asianmukaisesti tuloja; panee merkille keskuksen vastaukset, joissa se ilmoittaa kaikkia näitä kysymyksiä koskevista toimista; kehottaa keskusta ryhtymään viipymättä kaikkiin korjaaviin toimenpiteisiin, joista se on ilmoittanut, ja tiedottamaan vastuuvapauden myöntävälle viranomaiselle toimista, joita se on toteuttanut puutteen korjaamiseksi;

                  10.

                  panee huolestuneena merkille, että keskus ei ole vielä vahvistanut kattavaa toimintatapaa tavanomaisten prosessien ja menettelyjen soveltamiseen liittyvien poikkeusten ja poikkeamien osalta; panee merkille keskuksen vastaukset, joissa se ilmoittaa kaikkia näitä kysymyksiä koskevista toimista; kehottaa keskusta ryhtymään viipymättä kaikkiin korjaaviin toimenpiteisiin, joista se on ilmoittanut, ja tiedottamaan vastuuvapauden myöntävälle viranomaiselle toimista, joita se on toteuttanut puutteen korjaamiseksi;

         Palvelukseenottomenettelyt

                  11.

                  panee merkille tilintarkastustuomioistuimen kertomuksesta, että keskus voisi parantaa palvelukseenottomenettelyjään; kehottaa keskusta tiedottamaan vastuuvapauden myöntävälle viranomaiselle toimista, joihin se on ryhtynyt kyseisten menettelyiden parantamiseksi; katsoo, että jotkut henkilöstösääntöjen määräyksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

         Kirjanpitojärjestelmä

                  12.

                  toteaa, että keskuksen vuotuisen toimintakertomuksen mukaan se on pannut täytäntöön suoriteperusteiseen kirjanpitojärjestelmään (ABAC) luodun uuden tulorakenteen perintämääräysten yksinkertaistamiseksi ja niiden hallinnan parantamiseksi;

                  13.

                  panee merkille myös, että keskus tarkisti toimintojohtamisjärjestelmäänsä ja määritteli kustannuksiin perustuvan kirjanpitojärjestelmän; toteaa erityisesti, että asiaan liittyvät ABAC- ja SAP CO -sovellukset on konfiguroitu vastaavasti;

         Sisäinen tarkastus

                  14.

                  toteaa, että vuonna 2011 sisäisen tarkastuksen osasto toteutti säännönmukaisuutta koskevan tarkastuksen ”vuotuisesta toimintakertomuksesta ja varmuuden osatekijöistä”; toteaa, että sisäisen tarkastuksen osasto esitti kyseisen tarkastuksen tulosten perusteella kahdeksan suositusta, joista kahta se piti ”erittäin tärkeänä” ja kuutta ”tärkeänä”, kehottaa keskusta panemaan sisäisen tarkastuksen vuonna 2011 antamat suositukset ja aikaisempien vuosien tarkastusten yhteydessä esitetyt vielä avoimina olevat suositukset täytäntöön ja tiedottamaan vastuuvapauden myöntävälle viranomaiselle toteuttamistaan toimista;

                  15.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (8).

         (1)  EUVL C 388, 15.12.2012, s. 123.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 376, 27.12.2006, s. 1.

         (5)  EYVL L 357, 31.12.2002, s. 72.

         (6)  EYVL L 36, 12.2.1993, s. 1.

         (7)  EUVL L 286, 17.10.2012, s. 206.

         (8)  Hyväksytyt tekstit, P7_TA(2013)0134 (katso tämän virallisen lehden sivu 374).


title: Neuvoston päätös (YUTP) 2015/2309, annettu 10 päivänä joulukuuta 2015, tehokkaan asevientivalvonnan edistämisestä

text:
               11.12.2015

               FI

               Euroopan unionin virallinen lehti

               L 326/56

         NEUVOSTON PÄÄTÖS (YUTP) 2015/2309,
   annettu 10 päivänä joulukuuta 2015,
   tehokkaan asevientivalvonnan edistämisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Valtion- ja hallitusten päämiesten 12 päivänä joulukuuta 2003 hyväksymässä Euroopan turvallisuusstrategiassa määritetään viisi keskeistä haastetta, joihin unionin on vastattava: terrorismi, joukkotuhoaseiden leviäminen, alueelliset konfliktit, toimintakyvyttömät valtiot ja järjestäytynyt rikollisuus. Näistä viidestä haasteesta neljässä ovat keskeisellä sijalla tavanomaisten aseiden hallitsemattoman leviämisen seuraukset. Kyseisessä strategiassa korostetaan vientivalvonnan merkitystä aseiden leviämisen estämisessä.

               (2)

               Unioni hyväksyi 5 päivänä kesäkuuta 1998 poliittisesti sitovat aseiden vientiä koskevat käytännesäännöt, joissa vahvistetaan yhteiset perusteet tavanomaisten aseiden laillisen kaupan sääntelyä varten.

               (3)

               Eurooppa-neuvosto hyväksyi 15 ja 16 päivänä joulukuuta 2005 pienaseiden ja kevyiden aseiden sekä niissä käytettävien ampumatarvikkeiden laittoman keskittymisen ja kaupan torjumista koskevan EU:n strategian, jonka mukaan unioni tukee alueellisella ja kansainvälisellä tasolla vientivalvonnan tehostamista ja aseiden vientiä koskevien käytännesääntöjen perusteiden edistämistä muun muassa avustamalla EU:n ulkopuolisia maita asiaa koskevan kansallisen lainsäädännön laatimisessa sekä edistämällä avoimuutta lisääviä toimia.

               (4)

               Aseiden vientiä koskevat käytännesäännöt korvattiin 8 päivänä joulukuuta 2008 neuvoston yhteisellä kannalla 2008/944/YUTP (1), joka on oikeudellisesti sitova ja jossa vahvistetaan kahdeksan perustetta, joiden mukaan tavanomaisten aseiden vientiä koskevia hakemuksia on arvioitava. Se sisältää lisäksi aseiden viennin epäämistä koskevan ilmoitus- ja neuvottelumenettelyn ja avoimuutta lisääviä toimenpiteitä, kuten aseiden vientiä koskevan EU:n vuosikertomuksen vuosittaisen julkaisemisen. Useat EU:n ulkopuoliset maat ovat yhtyneet yhteiseen kantaan 2008/944/YUTP.

               (5)

               Yhteisen kannan 2008/944/YUTP 11 artiklan mukaan jäsenvaltioiden on pyrittävä kaikin tavoin rohkaisemaan muita sotilasteknologiaa tai puolustustarvikkeita vieviä valtioita soveltamaan kyseisen yhteisen kannan perusteita.

               (6)

               YK:n yleiskokous hyväksyi 2 päivänä huhtikuuta 2013 asekauppasopimuksen, joka tuli voimaan 24 päivänä joulukuuta 2014. Asekauppasopimuksen tavoitteena on edistää avoimuutta ja vastuullista toimintaa aseiden kaupassa. Kuten yhteisessä kannassa 2008/944/YUTP, myös asekauppasopimuksessa määrätään useista riskinarvioinnin perusteista, joiden mukaan aseiden vientiä on arvioitava. Unioni tukee konkreettisesti asekauppasopimuksen tehokasta täytäntöönpanoa ja maailmanlaajuista soveltamista neuvoston päätöksen 2013/768/YUTP (2) nojalla hyväksytyn erityisen ohjelmansa kautta. Tällä ohjelmalla annetaan useille EU:n ulkopuolisille maille niiden pyynnöstä apua aseiden siirtoa koskevien valvontajärjestelmiensä vahvistamiseksi asekauppasopimuksen vaatimusten mukaisesti.

               (7)

               Näin ollen on tärkeää varmistaa tässä päätöksessä ja päätöksessä 2013/768/YUTP säädettyjen tiedotus- ja avustustoimien keskinäinen täydentävyys. Albania, Bosnia ja Hertsegovina, entinen Jugoslavian tasavalta Makedonia, Serbia, Montenegro, Kosovo (3), Algeria, Egypti, Libya, Marokko, Tunisia, Armenia, Azerbaidžan, Georgia, Moldovan tasavalta, Ukraina, Valko-Venäjä, Benin, Burkina Faso, Gambia, Ghana, Guinea, Guinea-Bissau, Kap Verde, Liberia, Mali, Niger, Nigeria, Norsunluurannikko, Senegal, Sierra Leone, Togo, Mauritania, Kamerun, Tšad ja Kiina on yksilöity tämän päätöksen edunsaajamaiksi. Tässä päätöksessä yksilöityjä edunsaajia, jotka eivät ole toteuttaneet mitään toimia asekauppasopimuksen allekirjoittamiseksi tai siihen liittymiseksi, olisi tarvittaessa kannustettava siihen tämän päätöksen nojalla toteutettavien toimien avulla. Samoin niitä edunsaajia, jotka ovat allekirjoittaneet asekauppasopimuksen mutta eivät ole vielä ratifioineet sitä, olisi tarvittaessa kannustettava ratifioimaan se. Jos tämä päätös pannaan täytäntöön onnistuneesti, se voisi siten toimia myös välineenä, jolla tehostetaan päätöksen 2013/768/YUTP nojalla annettavaa asekauppasopimukseen liittyvää apua.

               (8)

               Unionin toimia tehokkaan ja avoimen asevientivalvonnan edistämiseksi on kehitetty vuodesta 2008 lähtien neuvoston yhteisen toiminnan 2008/230/YUTP (4) sekä neuvoston päätösten 2009/1012/YUTP (5) ja 2012/711/YUTP (6) nojalla. Näillä toimilla on erityisesti tuettu alueellisen yhteistyön lisääntymistä, suurempaa avoimuutta ja vastuullisempaa toimintaa yhteisen kannan 2008/944/YUTP periaatteiden mukaisesti ja siinä vahvistettuja riskinarvioinnin perusteita noudattaen. Kyseiset toimet ovat perinteisesti kohdistuneet kolmansiin maihin unionin itäisessä ja eteläisessä naapurustossa.

               (9)

               Unioni on viime vuosina antanut apua myös kaksikäyttötuotteiden vientivalvonnan parantamiseen EU:n ulkopuolisissa maissa yhteisen ulko- ja turvallisuuspolitiikan, jäljempänä ’YUTP’, talousarvioon kuulumattomien unionin rahoitusvälineiden nojalla toteutettujen hankkeiden puitteissa. Näitä ponnisteluja on jatkettu osaamiskeskusaloitteen puitteissa. Olisi varmistettava koordinointi kaksikäyttötuotteiden vientivalvonnan kannalta tärkeiden toimien kanssa.

               (10)

               Neuvosto on valtuuttanut Saksan talous- ja vientivalvontaviraston (Bundesamt für Wirtschaft und Ausfuhrkontrolle, jäljempänä ’BAFA’) huolehtimaan päätösten 2009/1012/YUTP ja 2012/711/YUTP teknisestä täytäntöönpanosta. Se on onnistuneesti organisoinut kaikki kyseisissä päätöksissä säädetyt toimet. BAFA on myös päätöksen 2013/768/YUTP mukaan se virasto, joka toteuttaa asekauppasopimuksen tehokasta täytäntöönpanoa tukevat hankkeet. Tätä taustaa vasten BAFAn valinta virastoksi, joka toteuttaa tämän päätöksen mukaiset unionin toimet, on perusteltua ottaen huomioon, että sillä on todistettavasti kokemusta, pätevyys ja tarvittava asiantuntemus asiaankuuluvien unionin asevientivalvonnan toimien koko kirjon osalta. BAFAn valinta helpottaa synergian tunnistamista asekauppasopimuksen tiedottamista koskevan ohjelman ja tämän päätöksen mukaisten toimien välillä,

         ON HYVÄKSYNYT TÄMÄN PÄÄTÖKSEN:
   1 artikla
   1.   Rauhan ja turvallisuuden edistämiseksi ja Euroopan turvallisuusstrategian mukaisesti unionin tavoitteena on:

               a)

               edistää sitä, että EU:n ulkopuoliset maat tehostavat asevientivalvontaa yhteisessä kannassa 2008/944/YUTP ja asekauppasopimuksessa vahvistettujen periaatteiden mukaisesti, ja pyrkiä tarvittaessa täydentävyyteen ja synergiaan unionin avustushankkeiden kanssa kaksikäyttötuotteiden vientivalvonnan alalla;

               b)

               tukea EU:n ulkopuolisten maiden toimia kansallisella ja alueellisella tasolla vastuullisuuden ja avoimuuden lisäämiseksi tavanomaisten aseiden kaupassa.

         2.   Unioni pyrkii saavuttamaan 1 kohdassa tarkoitetut tavoitteet seuraavin hanketoimin:

               a)

               edistetään edelleen EU:n ulkopuolisten maiden keskuudessa yhteisessä kannassa 2008/944/YUTP ja asekauppasopimuksessa vahvistettuja perusteita ja periaatteita päätösten 2012/711/YUTP ja 2009/1012/YUTP sekä yhteisen toiminnan 2008/230/YUTP täytäntöönpanolla saavutettujen tulosten pohjalta;

               b)

               autetaan EU:n ulkopuolisia maita tarpeen mukaan laatimaan, saattamaan ajan tasalle ja panemaan täytäntöön asiaan liittyviä lainsäädännöllisiä ja hallinnollisia toimenpiteitä, joiden tavoitteena on luoda tehokas järjestelmä tavanomaisten aseiden vientivalvontaa varten;

               c)

               tuetaan edunsaajia lupa- ja valvontaviranomaisten kouluttamisessa asevientivalvonnan asianmukaisen täytäntöönpanon ja noudattamisen varmistamiseksi;

               d)

               lisätään kansainvälisen asekaupan avoimuutta ja vastuullisuutta, myös tukemalla kansallisia ja alueellisia toimenpiteitä, joilla edistetään avoimuutta ja tavanomaisten aseiden viennin asianmukaista tarkkailua;

               e)

               kannustetaan niitä edunsaajia, jotka eivät ole toteuttaneet mitään toimia asekauppasopimuksen allekirjoittamiseksi tai siihen liittymiseksi, liittymään siihen ja sopimuksen allekirjoittaneita ratifioimaan se;

               f)

               edistetään jatkopohdintaa aseiden tarkoituksenvastaisten siirtojen riskistä ja sen lieventämisestä niin tuonnin kuin viennin näkökulmasta.

         Liitteessä on yksityiskohtainen kuvaus tässä kohdassa tarkoitetuista hanketoimista.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 1 artiklan 2 kohdassa tarkoitettujen hanketoimien teknisestä täytäntöönpanosta vastaa BAFA.
   3.   BAFA suorittaa tehtävänsä korkean edustajan alaisuudessa. Tätä tarkoitusta varten korkea edustaja sopii tarvittavista järjestelyistä BAFAn kanssa.
   3 artikla
   1.   Rahoitusohje 1 artiklan 2 kohdassa tarkoitettujen hanketoimien toteuttamiseksi on 999 000 euroa.
   2.   Edellä 1 kohdassa vahvistetulla määrällä rahoitettavien menojen hallinnointiin sovelletaan unionin talousarvioon sovellettavia menettelyjä ja sääntöjä.
   3.   Komissio valvoo 1 kohdassa tarkoitetun rahoitusohjeen asianmukaista hallinnointia. Tätä varten se tekee BAFAn kanssa rahoitussopimuksen. Sopimuksessa on määrättävä, että BAFAn on varmistettava, että unionin osuuden näkyvyys on sen suuruuden mukainen.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle kyseisessä prosessissa mahdollisesti ilmenevistä vaikeuksista ja rahoitussopimuksen tekopäivästä.
   4 artikla
   Korkea edustaja raportoi neuvostolle tämän päätöksen täytäntöönpanosta BAFAn säännöllisesti laatimien selvitysten perusteella. Näitä selvityksiä käytetään neuvoston suorittaman arvioinnin perustana. Komissio raportoi 1 artiklan 2 kohdassa tarkoitettujen hanketoimien täytäntöönpanon rahoitusnäkökohdista.
   5 artikla
   Tämä päätös tulee voimaan päivänä, jona se hyväksytään.
   Sen voimassaolo päättyy 30 kuukauden kuluttua 3 artiklan 3 kohdassa tarkoitetun rahoitussopimuksen tekemisestä tai, jos rahoitussopimusta ei ole sinä aikana tehty, kuuden kuukauden kuluttua päätöksen hyväksymispäivästä.

      Tehty Brysselissä 10 päivänä joulukuuta 2015.

            Neuvoston puolesta

            Puheenjohtaja

         F. BAUSCH

      (1)  Neuvoston yhteinen kanta 2008/944/YUTP, vahvistettu 8 päivänä joulukuuta 2008, sotilasteknologian ja puolustustarvikkeiden viennin valvontaa koskevien yhteisten sääntöjen määrittämisestä (EUVL L 335, 13.12.2008, s. 99).

      (2)  Neuvoston päätös 2013/768/YUTP, annettu 16 päivänä joulukuuta 2013, asekauppasopimuksen täytäntöönpanoa Euroopan turvallisuusstrategian puitteissa tukevista EU:n toimista (EUVL L 341, 18.12.2013, s. 56).

      (3)  Tämä nimeäminen ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244(1999) ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

      (4)  Neuvoston yhteinen toiminta 2008/230/YUTP, hyväksytty 17 päivänä maaliskuuta 2008, EU:n toimien tukemisesta aseviennin valvonnan sekä asevientiä koskevien EU:n käytännesääntöjen periaatteiden ja perusteiden edistämiseksi kolmansissa maissa (EUVL L 75, 18.3.2008, s. 81).

      (5)  Neuvoston päätös 2009/1012/YUTP, tehty 22 päivänä joulukuuta 2009, EU:n toimien tukemisesta aseviennin valvonnan sekä yhteisessä kannassa 2008/944/YUTP vahvistettujen periaatteiden ja perusteiden edistämiseksi kolmansissa maissa (EUVL L 348, 29.12.2009, s. 16).

      (6)  Neuvoston päätös 2012/711/YUTP, annettu 19 päivänä marraskuuta 2012, tuesta unionin toimille aseviennin valvonnan sekä yhteisessä kannassa 2008/944/YUTP vahvistettujen periaatteiden ja perusteiden edistämiseksi kolmansissa maissa (EUVL L 321, 20.11.2012, s. 62).

      LIITE

         1 ARTIKLAN 2 KOHDASSA TARKOITETUT HANKETOIMET

      1.   TAVOITTEET
      Tämän päätöksen tavoitteina on edistää aseiden siirtojen valvonnan tehostamista sekä tukea toimia kansallisella ja alueellisella tasolla vastuullisuuden ja avoimuuden lisäämiseksi tavanomaisten aseiden kansainvälisessä kaupassa. Tavoitteisiin olisi tarvittaessa sisällyttävä yhteisessä kannassa 2008/944/YUTP ja asekauppasopimuksessa vahvistettujen periaatteiden ja perusteiden edistäminen. Näiden tavoitteiden saavuttamisessa olisi pyrittävä tarvittaessa täydentävyyteen ja synergiaan kaksikäyttötuotteiden vientivalvontaa koskevien unionin avustushankkeiden kanssa.
      Edellä mainittujen tavoitteiden saavuttamiseksi unionin olisi edelleen edistettävä yhteisen kannan 2008/944/YUTP normeja päätösten 2012/711/YUTP ja 2009/1012/YUTP sekä yhteisen toiminnan 2008/230/YUTP täytäntöönpanolla saavutettujen tulosten pohjalta. Edunsaajia olisi tätä varten autettava tarpeen mukaan laatimaan, saattamaan ajan tasalle ja panemaan täytäntöön asiaankuuluvia lainsäädännöllisiä ja hallinnollisia toimenpiteitä, joilla tuetaan tehokasta tavanomaisten aseiden siirtojen valvontajärjestelmää. Lisäksi tukea olisi annettava aseiden tarkoituksenvastaisten siirtojen riskin arviointiin ja lieventämiseen.
      Olisi myös tuettava aseiden siirtojen valvonnan täytäntöönpanosta ja noudattamisesta vastaavien lupa- ja valvontaviranomaisten kouluttamista sekä kansallisia ja alueellisia toimenpiteitä, joilla edistetään avoimuutta ja tavanomaisten aseiden viennin asianmukaista tarkkailua. Lisäksi olisi edistettävä yhteyksiä yksityiseen sektoriin ja kannustettava aseiden siirtoja sääntelevien kansallisten oikeudellisten ja hallinnollisten määräysten noudattamiseen.
      2.   TÄYTÄNTÖÖNPANOSTA VASTAAVAN VIRASTON VALINTA
      Tämän päätöksen täytäntöönpanosta vastaa BAFA. BAFA toimii tarvittaessa yhteistyössä jäsenvaltioiden vientivalvontavirastojen, asianomaisten alueellisten ja kansainvälisten järjestöjen, ajatushautomoiden, tutkimuslaitosten ja valtioista riippumattomien järjestöjen kanssa.
      BAFAlla on huipputason kokemusta vientivalvontaa koskevien avustus- ja tiedotustoimien toteuttamisesta. Se on saanut tätä kokemusta kaikilta strategisen vientivalvonnan keskeisiltä aloilta käsitellessään kemiallisiin ja biologisiin uhkiin, säteily- ja ydinuhkiin sekä kaksikäyttötuotteisiin ja aseisiin liittyviä kysymyksiä. Ohjelmiensa ja toimiensa kautta BAFA on hankkinut perusteellisia tietoja useimpien tämän päätöksen soveltamisalaan kuuluvien edunsaajien vientivalvontajärjestelmistä.
      Asevientivalvontaan liittyvien avustus- ja tiedotustoimien osalta BAFA on saattanut päätösten 2009/1012/YUTP ja 2012/711/YUTP täytäntöönpanon onnistuneesti päätökseen. BAFA vastaa myös päätöksellä 2013/768/YUTP perustetun asekauppasopimuksen täytäntöönpanon tukiohjelman teknisestä täytäntöönpanosta.
      Kaiken kaikkiaan BAFAlla on ainutlaatuinen mahdollisuus tunnistaa vahvuudet ja heikkoudet tässä päätöksessä säädettyjen toimien edunsaajien vientivalvontajärjestelmissä. Sillä on näin ollen erittäin hyvät edellytykset helpottaa synergiaa erilaisten asevientivalvonnan avustus- ja tiedotusohjelmien välillä ja välttää tarpeettomat päällekkäisyydet.
      3.   KOORDINOINTI MUIDEN VIENTIVALVONNAN ALAAN KUULUVIEN UNIONIN AVUSTUSHANKKEIDEN KANSSA
      Olisi pyrittävä synergiaan ja täydentävyyteen unionin aiemmista tiedotustoimista niin kaksikäyttötuotteiden kuin tavanomaisten aseiden vientivalvonnan alalla saatujen kokemusten pohjalta. Tätä varten 4.2.1–4.2.3 kohdassa tarkoitetut toimet olisi toteutettava tarvittaessa yhdessä sellaisten kaksikäyttötuotteiden vientivalvontaa koskevien muiden toimien kanssa, jotka rahoitetaan YUTP-talousarvioon kuulumattomista unionin rahoitusvälineistä. Erityisesti olisi harkittava rinnakkaistapahtumien järjestämistä. Tämä tulisi tehdä asiaan liittyvien unionin rahoitusvälineiden oikeudellisia ja rahoituksellisia rajoituksia täysimääräisesti noudattaen.
      4.   HANKETOIMIEN KUVAUS
      4.1   Hankkeen tavoitteet

      Päätavoitteena on antaa teknistä apua sellaisille edunsaajille, jotka ovat osoittaneet halukkuutensa kehittää normejaan ja käytäntöjään asevientivalvonnan alalla. Toteutettavissa toimissa kiinnitetään tätä varten huomiota edunsaajien asemaan ja erityisesti seuraaviin seikkoihin:

                  —

                  mahdollinen jäsenyys tavanomaisten aseiden ja kaksikäyttötuotteiden ja -teknologian siirtoja koskevissa kansainvälisissä vientivalvontajärjestelmissä tai sellaiseen tehty jäsenyyshakemus;

                  —

                  onko kyseessä unionin jäsenehdokas ja onko edunsaaja virallinen vai mahdollinen jäsenehdokas;

                  —

                  suhtautuminen asekauppasopimukseen.

            Jos edunsaaja on ainoastaan allekirjoittanut asekauppasopimuksen, toimilla olisi mahdollisuuksien mukaan pyrittävä poistamaan ratifioinnin esteet, erityisesti jos nämä esteet ovat teknisluonteisia ja liittyvät täytäntöönpanovalmiuksia koskeviin puutteisiin tai tarpeisiin. Olisi tarpeen mukaan edistettävä päätöksen 2013/768/YUTP nojalla annettavaa unionin tukea. Jos edunsaaja ei ole toteuttanut mitään toimia asekauppasopimuksen allekirjoittamisen ja ratifioimisen taikka siihen liittymisen suhteen, toimilla olisi edistettävä asekauppasopimukseen liittymistä mahdollisesti sellaisten muiden edunsaajien tuella, jotka ovat ratifioineet asekauppasopimuksen.
      Toinen täydentävä tavoite on parantaa edunsaajien tietoisuutta aseiden tarkoituksenvastaisten siirtojen riskin arvioinnista ja kyseisen riskin lieventämisestä niin viennin kuin tuonnin näkökulmasta. Tämän täydentävän tavoitteen mukaisten toimien avulla voidaan erityisesti yhdistää aseiden siirtoja koskevat valvontatoimet muihin hankkeisiin, joiden tavoitteena on ehkäistä aseiden tarkoituksenvastaisia siirtoja, kuten fyysiseen turvallisuuteen ja varastojen hallintaan liittyviin toimiin sekä toimiin, joilla edistetään aseiden ja ampumatarvikkeiden jäljitettävyyttä.
      4.2   Hankkeen kuvaus

      4.2.1   Alueelliset työpajat

      Hanke toteutetaan enintään kuutena kaksipäiväisenä työpajana, jossa annetaan koulutusta tavanomaisten aseiden vientivalvonnan asiaan liittyvillä osa-alueilla.
      Työpajaan osallistujat (enintään 30 henkilöä) olisivat soveltamisalaan kuuluvien edunsaajien hallitusten edustajia sekä lupa- ja valvontaviranomaisia. Tarvittaessa voidaan kutsua myös parlamenttien sekä toimialan ja kansalaisyhteiskunnan edustajia.
      Koulutusta antavat jäsenvaltioiden kansallisten hallintoelinten asiantuntijat, myös entiset virkamiehet, yhteiseen kantaan 2008/944/YUTP yhtyneiden maiden edustajat sekä yksityisen sektorin ja kansalaisyhteiskunnan edustajat.
      Työpajat voidaan järjestää paikassa, josta korkea edustaja päättää neuvoston tavanomaisten aseiden viennin työryhmää (COARM) kuullen.
      Alueellisia työpajoja järjestetään seuraavasti:

                  a)

                  enintään kaksi työpajaa Kaakkois-Euroopassa;

                  b)

                  enintään kaksi työpajaa Euroopan naapuruuspolitiikan piiriin kuuluville Itä-Euroopan ja Kaukasian maille;

                  c)

                  enintään kaksi työpajaa Euroopan naapuruuspolitiikan piiriin kuuluville Pohjois-Afrikassa sijaitseville Välimeren maille.

            Tämä alueellinen jako kahteen työpajaan aluetta kohden voi jäädä toteutumatta, jos olosuhteet eivät ole suotuisat, esimerkiksi jos osallistujien määrä on yllättäen liian pieni, jos yksikään alueen edunsaaja ei esitä vakavasti otettavaa tarjousta isännöidä työpajaa tai jos on päällekkäisyyttä toisten toimijoiden tiedotustoimien kanssa. Jos yhdellä tai kahdella alueella ei toteuteta työpajoja, on työpajojen määrää mahdollista lisätä muilla alueilla kuuden työpajan kokonaismäärän rajoissa.
      4.2.2   Opintokäynnit

      Hanke toteutetaan enintään kuutena hallitusten edustajille sekä lupa- ja valvontaviranomaisille tarkoitettuna kaksipäiväisenä opintokäyntinä jäsenvaltioiden asianomaisten viranomaisten luo. Opintokäyntien olisi katettava vähintään kolme edunsaajaa ja sisällettävä vähintään yksi sellainen edunsaaja, joka ei ole ratifioinut asekauppasopimusta.
      4.2.3   Edunsaajien yksilöllinen avustaminen

      Hanke toteutetaan järjestämällä yksittäisille edunsaajille mieluiten paikan päällä yhteensä enintään 30 päivää työpajoja, joihin osallistuu hallituksen edustajia sekä lupa- ja valvontaviranomaisia. Yksityiskohtaisista tarpeista sekä edunsaajien ja EU:n jäsenvaltioiden asiantuntijoiden käytettävyydestä riippuen 30 päivän kokonaismäärä jaetaan kokonaisuuksiksi, joiden kesto on vähintään kaksi ja enintään viisi päivää.
      Asiantuntemusta jakavat jäsenvaltioiden kansallisten hallintoelinten asiantuntijat (myös entiset virkamiehet), yhteiseen kantaan 2008/944/YUTP yhtyneiden maiden edustajat tai yksityisen sektorin ja kansalaisyhteiskunnan edustajat.
      Näitä yksiköllisen avustamisen työpajoja järjestetään pääasiassa edunsaajien pyynnöstä. Niissä on tarkoitus käsitellä erityisiä kysymyksiä tai erityisiä tarpeita, jotka edunsaaja on ottanut esille esimerkiksi alueellisen työpajan yhteydessä tai säännöllisessä yhteydenpidossa unionin asiantuntijoihin ja täytäntöönpanosta vastaavaan virastoon.
      4.2.4   Valvontaluetteloiden soveltaminen

      Täytäntöönpanosta vastaava virasto perustaa vientivalvontaluetteloiden soveltamiseen perehtyneiden teknisten asiantuntijoiden luettelon. Asiantuntijat valitaan mahdollisimman laajalti eri jäsenvaltioista.
      Käytettävissä on 100 työtuntia (perustuen 5 kohdassa vahvistettuihin asiantuntijoiden standardipalkkioihin), joiden puitteissa edunsaajien asianomaisten viranomaisten esittämät, valvontaluetteloiden soveltamista koskevat pyynnöt osoitetaan asiantuntijoille (heidän käytettävyydestään riippuen). Täytäntöönpanosta vastaava virasto laatii näitä pyyntöjä varten malleja ottaen asianmukaisesti huomioon arvion epävirallisen luonteen ja asian luottamuksellisuuden.
      4.2.5   Lopullisesta arvioinnista järjestettävä tapahtuma

      Lopullisen arvioinnin tekemiseksi tämän päätöksen nojalla toteutetuista toimista Brysselissä järjestetään edunsaajien ja jäsenvaltioiden kesken kaksipäiväinen tapahtuma mikäli mahdollista tavanomaisten aseiden viennin työryhmän (COARM) kokouksen yhteydessä.
      Kustakin 6.1 kohdassa tarkoitetusta edunsaajasta kutsutaan enintään kaksi edustajaa (hallituksen edustajia sekä lupa- ja valvontaviranomaisia).
      4.2.6   Aseiden tarkoituksenvastaisiin siirtoihin liittyvät toimet

      Hanke toteutetaan Länsi-Afrikan ja Sahelin alueen maille sekä Kiinalle suunnattuina kahtena työpajana seuraavasti:

                  —

                  yksi kaksipäiväinen aloitustyöpaja, johon osallistuu enintään kaksi edunsaajan edustajaa;

                  —

                  yksi kaksipäiväinen päätöstyöpaja, johon osallistuu enintään kolme edunsaajan edustajaa.

            Työpajat olisi järjestettävä Länsi-Afrikan ja Sahelin alueen maissa.
      5.   ASIANTUNTIJAPALKKIOT
      Asiantuntijapalkkioita voidaan maksaa 4.2.2–4.2.4 kohdassa tarkoitetuissa toimissa. Edellä 4.2.4 kohdassa tarkoitettujen toimien osalta asiantuntijapalkkiot lasketaan tunneittain sen mukaan, kuinka paljon aikaa (tunneissa mitattuna) on tosiasiallisesti käytetty tuotetunnistuspyyntöihin. Ennakkoarviona on enintään 100 asiantuntijapalkkiota (800 tuntia).
      6.   EDUNSAAJAT
      6.1   Edunsaajat 4.2.1–4.2.5 kohdassa tarkoitetuissa toimissa

                  i)

                  Kaakkois-Eurooppa (Albania, Bosnia ja Hertsegovina, entinen Jugoslavian tasavalta Makedonia, Montenegro, Serbia ja Kosovo*);

                  ii)

                  Euroopan naapuruuspolitiikan piiriin kuuluvat Pohjois-Afrikassa sijaitsevat Välimeren maat (Algeria, Egypti, Libya, Marokko ja Tunisia);

                  iii)

                  Euroopan naapuruuspolitiikan piiriin kuuluvat Itä-Euroopan ja Kaukasian maat (Armenia, Azerbaidžan, Georgia, Moldovan tasavalta, Ukraina ja Valko-Venäjä).

            6.2   Edunsaajat 4.2.6 kohdassa tarkoitetuissa toimissa

      ECOWAS-maat (Benin, Burkina Faso, Gambia, Ghana, Guinea, Guinea-Bissau, Kap Verde, Liberia, Mali, Niger, Nigeria, Norsunluurannikko, Senegal, Sierra Leone ja Togo; Mauritania, Kamerun, Tšad ja Kiina).
      6.3   Edunsaajien tarkistaminen

      Tavanomaisten aseiden viennin työryhmä (COARM) voi korkean edustajan ehdotuksesta päättää muuttaa edunsaajamaiden luetteloa asianmukaisten perustelujen pohjalta.
      7.   HANKKEEN TULOKSET JA TÄYTÄNTÖÖNPANON INDIKAATTORIT
      Edellä 4.2.5 kohdassa tarkoitetun lopullisesta arvioinnista järjestettävän tapahtuman lisäksi hankkeen tulosten arvioinnissa otetaan huomioon seuraavat seikat:
      7.1   Edunsaajien yksilöllinen arvioiminen

      Sen jälkeen kun toimet on saatettu päätökseen, täytäntöönpaneva virasto toimittaa Euroopan ulkosuhdehallinnolle ja komissiolle tilanneselvityksen kustakin 6.1 kohdassa tarkoitetusta edunsaajasta. Tämä selvitys laaditaan yhteistyössä asianomaisten EU:n edustustojen kanssa, ja siinä käsitellään toimia, jotka toteutettiin päätöksen voimassaoloaikana. Selvityksessä arvioidaan myös edunsaajan aseiden siirtojen valvontaan osoittamia voimavaroja. Jos edunsaaja on asekauppasopimuksen osapuoli, arviointi kattaa sen, miten nykyiset voimavarat mahdollistavat asekauppasopimuksen täytäntöönpanon.
      7.2   Vaikutusten arviointi ja täytäntöönpanon indikaattorit

      Tässä päätöksessä säädettyjen toimien vaikutusta olisi arvioitava teknisesti sen jälkeen, kun ne on saatettu päätökseen 6.1 kohdassa tarkoitettujen edunsaajien osalta. Korkea edustaja tekee vaikutustenarvioinnin yhteistyössä tavanomaisten aseiden viennin työryhmän (COARM) ja tarvittaessa asianomaisten EU:n edustustojen sekä muiden asianomaisten sidosryhmien kanssa.
      Tätä varten käytetään seuraavia indikaattoreita:

                  —

                  onko annettu merkityksellisiä sisäisiä säännöksiä aseiden siirtojen valvonnasta ja vastaavatko ne tai missä määrin ne vastaavat yhteisen kannan 2008/944/YUTP säännöksiä, muun muassa arviointiperusteiden soveltaminen, EU:n yhteisen puolustustarvikeluettelon täytäntöönpano, raportointi;

                  —

                  tiedot täytäntöönpanotapauksista, jos tällaiset tiedot ovat saatavilla;

                  —

                  kykenevätkö edunsaajat raportoimaan aseiden viennistä ja/tai tuonnista, ottaen huomioon muun muassa YK:n rekisteri, asekauppasopimukseen kuuluva vuotuinen raportointi, kansalliset selvitykset;

                  —

                  onko edunsaaja virallisesti yhtynyt yhteiseen kantaan 2008/944/YUTP tai aikooko se tehdä niin.

            Edellä 7.1 kohdassa tarkoitetuissa yksilöllisissä arviointiselvityksissä olisi tarpeen mukaan viitattava kyseisiin täytäntöönpanon indikaattoreihin.
      8.   EU:N TIEDOTUSTOIMIEN VERKKOPORTAALIN KÄYTÖN EDISTÄMINEN
      Päätöksen 2012/711/YUTP mukaisesti on kehitetty verkkoportaali, joka on EU:n omistama resurssi (https://export-control.jrc.ec.europa.eu). Se toimii kaikkien EU:n tiedotusohjelmien yhteisenä foorumina (kaksikäyttö, aseet, asekauppasopimus). Edellä 4.2.1–4.2.5 kohdassa luetelluilla toimilla lisätään tietoisuutta EU:n tiedotustoiminnan verkkoportaalista ja edistetään sen käyttöä. Tiedotustoimiin osallistuville olisi annettava tieto verkkoportaalin yksityisestä osasta, joka antaa pysyvän pääsyn resursseihin, asiakirjoihin ja kontakteihin. Verkkoportaalin käyttöä olisi myös edistettävä sellaisten muiden virkamiesten keskuudessa, jotka eivät voi suoraan osallistua avustus- ja tiedotustoimiin.
      9.   EU:N NÄKYVYYS
      Täytäntöönpaneva virasto ryhtyy kaikkiin aiheellisiin toimenpiteisiin julkistaakseen sen, että toimi on Euroopan unionin rahoittama. Nämä toimenpiteet pannaan täytäntöön Euroopan komission julkaiseman EU:n ulkoisen toiminnan tiedotusta ja näkyvyyttä koskevan käsikirjan mukaisesti. Virasto varmistaa näin ollen unionin osallistumisen näkyvyyden asianmukaisilla logoilla ja julkisuustoimilla, joissa korostetaan unionin asemaa ja lisätään tietoisuutta päätöksen syistä sekä unionin tuesta päätökselle ja tämän tuen tuloksista. Hankkeessa tuotetussa materiaalissa tuodaan selkeästi esiin unionin lippu asiasta annettujen unionin suuntaviivojen mukaisesti.
      Koska suunniteltujen toimien laajuus ja luonne vaihtelevat suuresti, käytetään tiedottamisessa erilaisia välineitä, mukaan lukien perinteiset tiedotusvälineet, verkkosivusto, sosiaalinen media sekä tiedotus- ja promootiomateriaalit, kuten informatiiviset kaaviot, lehtiset, uutiskirjeet, lehdistötiedotteet ja muut vaihtoehdot tarpeen mukaan. Hankkeen nojalla laaditut julkaisut ja järjestetyt julkiset tapahtumat varustetaan asianmukaisilla merkinnöillä.
      10.   KESTO
      Hankkeen arvioitu kokonaiskesto on 24 kuukautta.
      11.   RAPORTOINTI
      Täytäntöönpaneva virasto laatii raportteja säännöllisesti neljännesvuosittain ja aina kunkin toimen päätyttyä. Raportit toimitetaan korkealle edustajalle viimeistään kuuden viikon kuluttua asianomaisten toimien päättymisestä.
      12.   HANKKEEN ARVIOIDUT KOKONAISKUSTANNUKSET JA UNIONIN RAHOITUSOSUUS
      Hankkeen arvioidut kokonaiskustannukset ovat 1 110 000 euroa, johon Saksa osallistuu. EU:n rahoittaman hankkeen arvioidut kokonaiskustannukset ovat 999 000 euroa.


Avis juridique important

|

31992D0609

92/609/ETY: Neuvoston päätös, tehty 7 päivänä joulukuuta 1992, Euroopan talousyhteisön ja Unkarin tasavallan välisten kauttakulkua ja maaliikenteen infrastruktuuria koskevien Brysselissä 16 päivänä joulukuuta 1991 allekirjoitettujen kirjeenvaihtojen muuttamista ja korvaamista koskevien sopimusten tekemisestä kirjeenvaihtona

Virallinen lehti nro L 407 , 31/12/1992 s. 0047 - 0047 Suomenk. erityispainos Alue 7 Nide 4 s. 0153  Ruotsink. erityispainos Alue 7 Nide 4 s. 0153

NEUVOSTON PÄÄTÖS,tehty 7 päivänä joulukuuta 1992,Euroopan talousyhteisön ja Unkarin tasavallan välisten kauttakulkua ja maaliikenteen infrastruktuuria koskevien Brysselissä 16 päivänä joulukuuta 1991 allekirjoitettujen kirjeenvaihtojen muuttamista ja korvaamista koskevien sopimusten tekemisestä kirjeenvaihtona (92/609/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 75 artiklan,ottaa huomioon komission ehdotuksen,ottaa huomioon Euroopan parlamentin lausunnon (),ottaa huomioon talous- ja sosiaalikomitean lausunnon (),sekä katsoo, ettäolisi muutettava Euroopan talousyhteisön ja Unkarin tasavallan välistä kauttakulkua koskevaa kirjeenvaihtoa ja korvattava Euroopan talousyhteisön ja Unkarin tasavallan välinen maaliikenteen infrastruktuuria koskeva kirjeenvaihto, jotka allekirjoitettiin Brysselissä 16 päivänä joulukuuta 1991 samanaikaisesti Eurooppa-sopimuksen ja väliaikaisen sopimuksen kanssa, jatätä varten neuvotellut kirjeenvaihtona tehdyt sopimukset olisi hyväksyttävä,ON PÄÄTTÄNYT SEURAAVAA:1 artikla Hyväksytään Euroopan talousyhteisön ja Unkarin väliset kauttakulkua ja maaliikenteen infrastruktuuria koskevien, Brysselissä 16 päivänä joulukuuta 1991 allekirjoitettujen kirjeenvaihtojen muuttamista ja korvaamista koskevat kirjeenvaihtona tehdyt sopimukset yhteisön puolesta.Kirjeenvaihtona tehtyjen sopimusten tekstit ovat tämän päätöksen liitteenä.2 artikla Neuvoston puheenjohtaja toimittaa 1 artiklassa tarkoitetuissa kirjeenvaihtona tehdyissä sopimuksissa määrätyn tiedoksiannon yhteisöä sitovasti.Tehty Brysselissä 7 päivänä joulukuuta 1992.Neuvoston puolestaPuheenjohtajaD. HURD() EYVL N:o C 337, 21.12.1992() EYVL N:o C 313, 30.11.1992, s. 18


title: 2011/681/: Neuvoston päätös, annettu 10 päivänä lokakuuta 2011 , Euroopan talous- ja sosiaalikomitean irlantilaisen jäsenen nimeämisestä

text:
               14.10.2011

               FI

               Euroopan unionin virallinen lehti

               L 269/30

         NEUVOSTON PÄÄTÖS,
   annettu 10 päivänä lokakuuta 2011,
   Euroopan talous- ja sosiaalikomitean irlantilaisen jäsenen nimeämisestä
   (2011/681/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Irlannin hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto teki 13 päivänä syyskuuta 2010 päätöksen 2010/570/EU, Euratom Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi (1).

               (2)

               Yksi Euroopan talous- ja sosiaalikomitean jäsenen paikka on vapautunut Jillian VAN TURNHOUT in toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Seamus BOLAND, Chief Executive Officer, Irish Rural Link, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 10 päivänä lokakuuta 2011.

            Neuvoston puolesta

            Puheenjohtaja

         A. KRASZEWSKI

      (1)  EUVL L 251, 25.9.2010, s. 8.


title: 2013/238/EU: Neuvoston päätös, annettu 21 päivänä toukokuuta 2013 , alueiden komitean neljän jäsenen (Yhdistynyt kuningaskunta) ja kolmen varajäsenen (Yhdistynyt kuningaskunta) nimeämisestä

text:
               28.5.2013

               FI

               Euroopan unionin virallinen lehti

               L 141/42

         NEUVOSTON PÄÄTÖS,
   annettu 21 päivänä toukokuuta 2013,
   alueiden komitean neljän jäsenen (Yhdistynyt kuningaskunta) ja kolmen varajäsenen (Yhdistynyt kuningaskunta) nimeämisestä
   (2013/238/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Yhdistyneen kuningaskunnan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Neljä alueiden komitean jäsenen paikkaa on vapautunut Amanda BYRNEn, Christine CHAPMANin, Flo CLUCASin ja Roger KNOXin toimikausien päätyttyä. Kaksi alueiden komitean varajäsenen paikkaa on vapautunut Peter MOOREn ja Sandy PARKin toimikausien päätyttyä. Yksi varajäsenen paikka vapautuu, kun Paula BAKER nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           Mick ANTONIW, Member of the National Assembly for Wales

                           —

                           Paula BAKER, Councillor, Basingstoke and Deane Council

                           —

                           Anthony Gerard BUCHANAN, Councillor, East Renfrewshire Council

                           —

                           Dee SHARPE, Councillor, East Riding of Yorkshire Council

                     ja

               b)

               varajäseniksi:

                           —

                           Barbara GRANT, Councillor, East Renfrewshire Council

                           —

                           Stewart GOLTON, Councillor, Leeds Council

                           —

                           Margaret LISHMAN, Councillor, Burnley Council.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä toukokuuta 2013.

            Neuvoston puolesta

            Puheenjohtaja

         E. GILMORE

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


Avis juridique important

|

31995D0041

95/41/EY: Neuvoston päätös, tehty 16 päivänä tammikuuta 1995, alueiden komitean varajäsenen nimittämisestä

Virallinen lehti nro L 050 , 07/03/1995 s. 0032 - 0032

NEUVOSTON PÄÄTÖS,tehty 16 päivänä tammikuuta 1995,alueiden komitean varajäsenen nimittämisestä (95/41/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon alueiden komitean jäsenten ja varajäsenten nimittämisestä 26 päivänä tammikuuta 1994 tehdyn neuvoston päätöksen (1),katsoo, että komitean varajäsenen paikka on vapautunut Benedetto Barranun saatua tehtävästään eron, josta neuvostolle on annettu tieto 8 päivänä joulukuuta 1994,ottaa huomioon Italian hallituksen ehdotuksen,ON PÄÄTTÄNYT SEURAAVAA:Ainoa artikla Nimitetään Antonio Sassu alueiden komitean varajäseneksi Benedetto Barranun tilalle tämän jäljellä olevaksi toimikaudeksi eli 25 päivään tammikuuta 1998 asti. Tehty Brysselissä 16 päivänä tammikuuta 1995.Neuvoston puolestaE. ALPHANDÉRYPuheenjohtaja(1) EYVL N:o L 31, 4.2.1994, s. 29


Avis juridique important

|

31992D0624

92/624/EHTY: Komission päätös, tehty 7 päivänä joulukuuta 1992, Euroopan talousyhteisön ja Euroopan hiili- ja teräsyhteisön sekä Tekin ja Slovakian liittotasavallan välisen osapuolten Brysselissä 16 päivänä joulukuuta 1991 allekirjoittaman väliaikaisen sopimuksen pidentämistä koskevan sopimuksen tekemisestä kirjeenvaihtona Euroopan hiili- ja teräsyhteisön puolesta

Virallinen lehti nro L 408 , 31/12/1992 s. 0020 - 0020 Suomenk. erityispainos Alue 11 Nide 20 s. 0180  Ruotsink. erityispainos Alue 11 Nide 20 s. 0180

KOMISSION PÄÄTÖS,tehty 7 päivänä joulukuuta 1992,Euroopan talousyhteisön ja Euroopan hiili- ja teräsyhteisön sekä T Osekin ja Slovakian liittotasavallan välisen osapuolten Brysselissä 16 päivänä joulukuuta 1991 allekirjoittaman väliaikaisen sopimuksen pidentämistä koskevan sopimuksen tekemisestä kirjeenvaihtona Euroopan hiili- ja teräsyhteisön puolesta (92/624/EHTY)EUROOPAN YHTEISÖJEN KOMISSIO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan 1 kohdan,sekä katsoo, ettäodotettaessa Brysselissä 16 päivänä joulukuuta 1991 allekirjoitetun Euroopan sopimuksen ratifiointimenettelyn saattamista päätökseen olisi 31 päivän joulukuuta 1992 jälkeen pidennettävä Brysselissä 16 päivänä joulukuuta 1991 allekirjoitettua väliaikaista sopimusta tekemällä sopimus kirjeenvaihtona, jakuultuaan neuvoa-antavaa komiteaa ja yhteisymmärryksessä neuvoston kanssa,ON PÄÄTTÄNYT SEURAAVAA:1 artiklaHyväksytään Euroopan hiili- ja teräsyhteisön puolesta Brysselissä 16 päivänä joulukuuta 1991 allekirjoitetun väliaikaisen sopimuksen pidentämistä 31 päivän joulukuuta 1992 jälkeen koskeva Euroopan talousyhteisön ja Euroopan hiili- ja teräsyhteisön sekä T Osekin ja Slovakian liittotasavallan välinen kirjeenvaihtona tehty sopimus.Sopimuksen teksti on tämän päätöksen liitteenä().2 artiklaKomission puheenjohtajalla on oikeus nimetä henkilö, jolla on valtuudet allekirjoittaa sopimus komissiota sitovasti.Tehty Brysselissä 7 päivänä joulukuuta 1992.Komission puolestaPuheenjohtajaJacques DELORS() EYVL N:o L 408, 31.12.1992, s. 2. Sopimus on julkaistu celex-numerolla 292A1231(14) alueessa 11.


title: 2005/269/EY: Neuvoston päätös, tehty 28 päivänä helmikuuta 2005, Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen tekemisestä

text:
               2.4.2005

               FI

               Euroopan unionin virallinen lehti

               L 84/19

      NEUVOSTON PÄÄTÖS,
   tehty 28 päivänä helmikuuta 2005,
   Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehdyn sopimuksen tekemisestä
   (2005/269/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen virkkeen ja 300 artiklan 3 kohdan toisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon (1),
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehty sopimus, jäljempänä ’assosiaatiosopimus’, allekirjoitettiin yhteisön puolesta Brysselissä 18 päivänä marraskuuta 2002.

               (2)

               Assosiaatiosopimus olisi hyväksyttävä,

         ON PÄÄTTÄNYT SEURAAVAA:
   1 artikla
   1.   Hyväksytään yhteisön puolesta Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehty sopimus liitteineen ja pöytäkirjoineen sekä päätösasiakirjaan liitetyt yhteisön yksin tai yhdessä toisen osapuolen kanssa antamat julistukset.
   2.   Assosiaatiosopimus, liitteet, pöytäkirjat ja päätösasiakirja ovat tämän päätöksen liitteenä (2).
   2 artikla
   1.   Neuvosto määrittelee komission ehdotuksesta assosiaatiosopimuksella perustetussa assosiaationeuvostossa ja assosiaatiokomiteassa omaksuttavan yhteisön kannan tätä koskevien perustamissopimuksen määräysten mukaisesti.
   2.   Neuvoston edustaja toimii assosiaationeuvoston puheenjohtajana ja esittää yhteisön kannan. Komission edustaja toimii assosiaatiokomitean puheenjohtajana ja esittää yhteisön kannan.
   3.   Komissio edustaa yhteisöä assosiaatiosopimuksella perustetuissa tai assosiaationeuvoston sen 7 artiklan mukaisesti perustamissa erityiskomiteoissa.
   3 artikla
   1.   Assosiaatiosopimuksen liitteessä V olevan 29 artiklan 2 kohdan soveltamiseksi komissio valtuutetaan asetuksen (EY) N:o 1493/1999 (3) 75 artiklassa säädettyä menettelyä noudattaen päättämään assosiaatiosopimuksen muuttamiseksi tarvittavista toimenpiteistä.
   2.   Assosiaatiosopimuksen liitteessä VI olevan 16 artiklan 2 kohdan soveltamiseksi komissio valtuutetaan asetuksen (ETY) N:o 1576/89 (4) 15 artiklassa säädettyä menettelyä noudattaen päättämään assosiaatiosopimuksen muuttamiseksi tarvittavista toimenpiteistä.
   4 artikla
   Neuvoston puheenjohtaja antaa yhteisön puolesta assosiaatiosopimuksen 198 artiklan 1 kohdassa tarkoitetun ilmoituksen.

      Tehty Brysselissä 28 päivänä helmikuuta 2005.

            Neuvoston puolesta

            Puheenjohtaja

         F. BODEN

      (1)  Euroopan parlamentin puoltava lausunto, annettu 12. helmikuuta 2003.

      (2)  Katso EYVL L 352, 30.12.2002, s. 3 ja EUVL L 332, 19.12.2003, s. 64.

      (3)  EYVL L 179, 14.7.1999, s. 1. Asetus sellaisena kuin se on viimeksi muutettuna komission asetuksella (EY) N:o 1795/2003 (EUVL L 262, 14.10.2003, s. 13).

      (4)  EYVL L 160, 12.6.1989, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).


Avis juridique important

|

31998D0444

98/444/EY: Euroopan yhteisöjen siirtotyöläisten sosiaaliturvan hallintotoimikunnan päätös N:o 169, tehty 11 päivänä kesäkuuta 1998, siirtotyöläisten sosiaaliturvan hallintotoimikunnan tietojenkäsittelyn teknisen toimikunnan toimintatavoista ja kokoonpanosta (ETA:n kannalta merkityksellinen teksti)

Virallinen lehti nro L 195 , 11/07/1998 s. 0046 - 0049

PÄÄTÖS N:o 169,tehty 11 päivänä kesäkuuta 1998,siirtotyöläisten sosiaaliturvan hallintotoimikunnan tietojenkäsittelyn teknisen toimikunnan toimintatavoista ja kokoonpanosta (ETA:n kannalta merkityksellinen teksti) (98/444/EY) SIIRTOTYÖLÄISTEN SOSIAALITURVAN HALLINTOTOIMIKUNTA, jokaottaa huomioon asetuksen (ETY) N:o 1408/71 81 artiklan d kohdan, jonka mukaisesti hallintotoimikunta edistää ja kehittää jäsenvaltioiden välistä yhteistyötä uudenaikaistamalla tiedonvaihdossa tarvittavia menettelyjä, erityisesti mukauttamalla toimielinten välinen tiedonkulku telemaattiseen tiedonvaihtoon ottaen huomioon tietojenkäsittelyn kehitys kussakin jäsenvaltiossa. Tämän uudenaikaistamisen tarkoituksena on ennen kaikkea nopeuttaa etuuksien myöntämistä;ottaa huomioon asetuksen (ETY) N:o 574/72 117 c artiklan 1 kohdan, jonka mukaisesti hallintotoimikunta päättää teknisen toimikunnan toimintatavoista ja kokoonpanosta; tekninen toimikunta laatii 117, 117 a ja 117 b artiklan mukaisesti kertomuksia ja perusteltuja lausuntoja ennen päätösten tekemistä,ON PÄÄTTÄNYT SEURAAVAA:1 artikla 1. Siirtotyöläisten sosiaaliturvan hallintotoimikunta perustaa asetuksen (ETY) N:o 574/72 117 c artiklan 1 kohdassa säädetyn tietojenkäsittelyn teknisen toimikunnan, jota kutsutaan `tekniseksi toimikunnaksi`.2. Teknisellä toimikunnalla on asetuksen (ETY) N:o 574/72 117 c artiklan 2 kohdassa säädetyt tehtävät.3. Siirtotyöläisten sosiaaliturvan hallintotoimikunta antaa tekniselle toimikunnalle sen erityistehtäviä koskevan strategisen toimeksiannon, jota hallintotoimikunta voi tarpeen mukaan muuttaa.2 artikla Tekninen toimikunta antaa kertomuksensa ja perustellut lausuntonsa tarvittaessa teknisten asiakirjojen ja tutkimusten perusteella. Se voi pyytää kansallisilta hallinnoilta kohtuullisuuden rajoissa tietoja, joiden se katsoo olevan tarpeen sen tarkasteltaviksi annettujen asioiden tutkimisessa.3 artikla 1. Teknisessä toimikunnassa on jokaisesta jäsenvaltiosta kaksi jäsentä, joista ensimmäinen on varsinainen jäsen ja toinen nimetään varajäseneksi. Kaikki jäsenvaltiot lähettävät tiedot nimityksistä hallintotoimikunnan pääsihteerille hallintotoimikunnan jäsenenä olevan hallituksensa edustajan kautta.2. Kertomukset ja perustellut lausunnot hyväksytään läsnä olevien jäsenten yksinkertaisella enemmistöllä, ja kullakin jäsenvaltiolla on ainoastaan yksi ääni, jota käyttää varsinainen jäsen tai varajäsen, mikäli varsinainen jäsen ei ole paikalla. Teknisen toimikunnan kertomuksista ja perustelluista lausunnoista on käytävä ilmi, onko ne hyväksytty yksimielisesti vai enemmistön päätöksellä. Jos äänestyksessä syntyi vähemmistö, kertomuksissa ja lausunnoissa on esitettävä vähemmistön päätelmät tai varaumat. Kertomukset ja perustellut lausunnot ovat päteviä vain, jos ne on tehty vähintään 12 jäsenen läsnäollessa.3. Euroopan yhteisöjen komission edustaja tai hänen nimeämänsä henkilö toimii teknisessä toimikunnassa neuvoa-antavassa ominaisuudessa.4 artikla Teknisen toimikunnan puheenjohtajana on aina puolen vuoden ajan sen valtion varsinainen jäsen tai muu nimetty edustaja, jonka edustaja hallintotoimikunnassa toimii saman ajanjakson aikana kyseisen toimikunnan puheenjohtajana. Teknisen toimikunnan puheenjohtaja kertoo teknisen toimikunnan toiminnasta hallintotoimikunnan puheenjohtajan edellyttämällä tavalla.5 artikla Tekninen toimikunta voi ehdottaa poikkeuksellisesti, että perustetaan tilapäistyöryhmiä ratkaisemaan erityisiä ongelmia. Tällaisissa ehdotuksissa on kuvattava tilapäistyöryhmän toteutettavaksi aiotut tehtävät, näiden tehtävien toteuttamisen aikataulu sekä toiminnasta aiheutuvat taloudelliset seuraukset. Ehdotus jätetään hallintotoimikunnalle, joka päättää, onko tällainen tilapäisryhmä tarpeen.6 artikla Hallintotoimikunnan sihteeristö valmistelee ja järjestää teknisen toimikunnan kokoukset ja laatii niiden pöytäkirjat.7 artikla Teknisen toimikunnan on toimitettava vuosittain hallintotoimikunnan hyväksyttäväksi yksityiskohtainen työohjelmansa, joka on laadittu strategisen toimeksiannon pohjalta. Teknisen toimikunnan on myös kerrottava vuosittain hallintotoimikunnalle työohjelmaan liittyvästä toiminnastaan ja saavutuksistaan sekä työohjelman muuttamista koskevista ehdotuksistaan.8 artikla Kaikki teknisen toimikunnan suoritettaviksi ehdotetut toimet, joihin liittyy Euroopan yhteisöjen komissiolle aiheutuvia kustannuksia, on asetettava kyseisen toimielimen edustajan hyväksyttäviksi.9 artikla Teknisen toimikunnan käyttämiä kieliä koskevat säännöt ovat samat kuin 15 päivänä huhtikuuta 1958 annetulla neuvoston asetuksella N:o 1 säädetyt säännöt, sellaisena kuin asetus on muutettuna vuonna 1972 liittymisehdoista ja perustamissopimuksiin tehdyistä muutoksista annetun asiakirjan liitteellä I, vuonna 1979 Helleenien tasavallan liittymisehdoista ja perustamissopimuksiin tehdyistä muutoksista annetun asiakirjan liitteellä I, vuonna 1985 Espanjan kuningaskunnan ja Portugalin tasavallan liittymisehdoista ja perustamissopimuksiin tehdyistä muutoksista annetun asiakirjan liitteellä I sekä vuosina 1994 ja 1995 Itävallan tasavallan, Suomen tasavallan ja Ruotsin kuningaskunnan liittymisehdoista ja perustamissopimuksiin tehdyistä muutoksista annetun asiakirjan liitteellä I.10 artikla Tekniseen toimikuntaan sovelletaan myös tämän päätöksen liitteessä määrättyjä täydentäviä sääntöjä.11 artikla Tämä päätös julkaistaan Euroopan yhteisöjen virallisessa lehdessä. Se tulee voimaan 1 päivänä heinäkuuta 1998.Peter CLEASBYHallintotoimikunnan puheenjohtajaLIITE Teknisen toimikunnan täydentävät säännöt 1. KOKOUKSIIN OSALLISTUMINEN a) Jos tehtävää hoitava puheenjohtaja ei voi osallistua teknisen toimikunnan kokoukseen, kokousta johtaa joku muu puheenjohtajan jäsenvaltion nimetyistä edustajista.b) Jäsenet voivat tuoda teknisen toimikunnan kokouksiin yhden tai useampia asiantuntijoita silloin, kun käsiteltävänä olevien asioiden luonne sitä vaatii. Valtuuskunnat saavat pääsääntöisesti koostua enintään neljästä henkilöstä.c) Hallintotoimikunnan pääsihteeri tai hänen nimeämänsä sihteeristön jäsen, mikäli hän on itse estynyt osallistumasta, osallistuu kaikkiin teknisen toimikunnan tai sen tilapäistyöryhmien kokouksiin. Hänen seuranaan kokoukseen osallistuvat pääsihteerin nimeämät sihteeristön jäsenet.d) Euroopan yhteisöjen komission edustaja tai hänen nimeämänsä henkilö voi osallistua kaikkiin teknisen toimikunnan tai sen tilapäistyöryhmien kokouksiin ja tuoda mukanaan nimeämänsä henkilön. Lisäksi edellä mainittuihin kokouksiin voi käsiteltävänä olevan asian sitä vaatiessa osallistua Euroopan yhteisöjen komission jonkin muun osaston edustaja.2. ÄÄNESTÄMINEN a) Kun teknisen toimikunnan varsinainen jäsen hoitaa puheenjohtajan tehtävää, varajäsen voi äänestää hänen puolestaan.b) Äänestys toteutetaan nimenhuutona aakkosjärjestyksessä, ja se aloitetaan jäsenvaltiosta, joka on aakkosissa teknisen toimikunnan puheenjohtajan jäsenvaltion jälkeen.c) Puheenjohtaja pyytää äänestyksen aikana läsnä olevia, muttä äänestämästä pidättyviä jäseniä nimenhuudon jälkeen kertomaan pidättymisen syyt, jos jäsen niin haluaa.d) Kun läsnä olevien jäsenten enemmistö pidättyy äänestämästä, katsotaan, ettei äänestyksen kohteena olevaa ehdotusta ole otettu käsiteltäväksi.3. ESITYSLISTA a) Hallintotoimikunnan pääsihteeri laatii yhteistyössä teknisen toimikunnan puheenjohtajan ja Euroopan yhteisöjen komission edustajan kanssa teknisen toimikunnan jokaisen kokouksen esityslistaluonnoksen. Pääsihteeri voi tarpeen vaatiessa pyytää asianosaisilta valtuuskunnilta kirjallista lausuntoa ennen kuin hän ehdottaa aiheen lisäämistä esityslistalle.b) Esityslistaluonnos koostuu pääosin sellaisista aiheista, joita koskevat jäsenten tai Euroopan yhteisöjen komission edustajan pyynnöt tai joihin tarvittaessa liittyvät muistiot hallintotoimikunnan sihteeristö on vastaanottanut viimeistään 20 työpäivää ennen kokouksen alkua.c) Esityslistaluonnos lähetetään vähintään 10 työpäivää ennen teknisen toimikunnan jokaista kokousta teknisen toimikunnan jäsenille, Euroopan yhteisöjen komission edustajalle ja muille henkilöille, joiden odotetaan osallistuvan kokoukseen. Esityslistalla oleviin aiheisiin liittyvät asiakirjat lähetetään kokouksen osanottajille heti, kun ne ovat saatavilla.d) Tekninen toimikunta hyväksyy kokouksen esityslistan jokaisen kokouksen alussa. Muiden kuin esityslistaluonnoksessa olleiden aiheiden lisäämiseen esityslistalle vaaditaan teknisen toimikunnan yksimielinen äänestyspäätös. Teknisen toimikunnan jäsenet voivat muissa kuin kiireellisissä tapauksissa lykätä lopullista kannanottoaan seuraavaan kokoukseen, jos he eivät ole saaneet esityslistaluonnoksessa olevaa aihetta käsitteleviä asiakirjoja omalla kielellään viisi työpäivää ennen kokouksen alkua.4. TILAPÄISTYÖRYHMÄT a) Tilapäistyöryhmien puheenjohtajana toimii asiantuntija, jonka teknisen toimikunnan puheenjohtaja on nimennyt yhteistyössä Euroopan yhteisöjen komission edustajan kanssa tai, mikäli tämä ei onnistu, asiantuntija, joka on samasta jäsenvaltiosta kuin hallintotoimikunnan puheenjohtaja.b) Tilapäistyöryhmän puheenjohtaja kutsutaan siihen teknisen toimikunnan kokoukseen, jossa kyseisen tilapäistyöryhmän kertomusta käsitellään.5. HALLINNOLLISIA ASIOITA a) Teknisen toimikunnan puheenjohtaja voi antaa hallintotoimikunnan pääsihteerille ohjeita tulevia kokouksia ja teknisen toimikunnan toiminta-alaa koskevien toimien toteuttamista varten.b) Tekninen toimikunta kutsutaan koolle siten, että hallintotoimikunnan pääsihteeri yhteistyössä teknisen toimikunnan puheenjohtajan kanssa lähettää kokouskutsun 10 työpäivää ennen kokousta toimikunnan jäsenille ja Euroopan yhteisöjen komission edustajalle.c) Kaikista kokouksista laaditaan pöytäkirja, joka periaatteessa hyväksytään seuraavassa kokouksessa.d) Puheenjohtaja allekirjoittaa teknisen toimikunnan asiakirjat.


Avis juridique important

|

31992D0550

92/550/EHTY: Neuvoston päätös, tehty 13 päivänä marraskuuta 1992, Euroopan hiili- ja teräsyhteisön neuvoa-antavan komitean jäsenille annettavista päivärahoista ja korvattavista matkakuluista tehdyn päätöksen 76/228/EHTY muuttamisesta

Virallinen lehti nro L 353 , 03/12/1992 s. 0029 - 0029 Suomenk. erityispainos Alue 1 Nide 2 s. 0172  Ruotsink. erityispainos Alue 1 Nide 2 s. 0172

NEUVOSTON PÄÄTÖS,tehty 13 päivänä marraskuuta 1992,Euroopan hiili- ja teräsyhteisön neuvoa-antavan komitean jäsenille annettavista päivärahoista ja korvattavista matkakuluista tehdyn päätöksen 76/228/EHTY muuttamisesta (92/550/EHTY)EUROOPAN YHTEISÖJEN NEUVOSTO, jokaottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan,ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen ja erityisesti sen 6 artiklan,sekä katsoo, ettäolisi mukautettava Euroopan hiili- ja teräsyhteisön neuvoa-antavan komitean jäsenille myönnettyjen päivärahojen määrää kyseisen komitean jäsenille aiheutuvien oleskelukustannusten kasvun huomioon ottamiseksi,ON PÄÄTTÄNYT SEURAAVAA:1 artikla Korvataan päätöksen 76/228/EHTY () 2 artiklan 1 kohta seuraavasti:«1. Päivärahan määrä on- 5 700 Belgian frangia kokouspäivää kohden,- 4 450 Belgian frangia matkustamiseen käytettyä päivää kohden.»2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 13 päivänä marraskuuta 1992.Neuvoston puolestaPuheenjohtajaV. BOTTOMLEY() EYVL N:o L 44, 20.2.1976, s. 33. Päätös sellaisena kuin se on viimeksi muutettuna päätöksellä 89/334/EHTY (EYVL N:o L 137, 20.5.1989, s. 36).